b'\n_START_ARTICLE_\nTabivere valla lipp\n_START_PARAGRAPH_\nTabivere valla lipp on J\xc3\xb5geva maakonnas asunud endise Eesti haldus\xc3\xbcksuse Tabivere valla lipp._NEWLINE_Lipp kinnitati 8. m\xc3\xa4rtsil 1996.\n_START_SECTION_\nLipu kirjeldus\n_START_PARAGRAPH_\nTabivere valla lipuks on ruudukujuline vapilipp. Rohelise kanga alaservas valge laineline laid, mis moodustab 1/5 lipu laiusest. Rohelise v\xc3\xa4lja keskel ristatud hanesulg ja m\xc3\xb5\xc3\xb5k, m\xc3\xb5\xc3\xb5ga teravik on suunatud varda poole._NEWLINE_Lipu normaalsuurus on 105x105 cm ning pikkuse ja laiuse suhe 1:1.\n_START_SECTION_\nP\xc3\xb5hjendus\n_START_PARAGRAPH_\nLipul olev sulg s\xc3\xbcmboliseerib valla aladel elanud tuntud keeleteadlasi, m\xc3\xb5\xc3\xb5k aga seondub muinasaegse Kalevipoja muistendiga, kuid viitab ka Tabiveremailt p\xc3\xa4rit tuntud s\xc3\xb5jav\xc3\xa4elastele. Ristatud kirjasulg ja m\xc3\xb5\xc3\xb5k t\xc3\xa4histavad teedetihedal alal, mis \xc3\xbchendab P\xc3\xb5hja- ja L\xc3\xb5una-Eestit ning on olnud soodne piirkond rahvakultuuril ning oluline osa Kalevipoja p\xc3\xa4rimustel. Valge laineline laid aga s\xc3\xbcmboliseerib 5 j\xc3\xa4rve valla territooriumil: Saadj\xc3\xa4rv, Soitsj\xc3\xa4rv, Elistvere j\xc3\xa4rv, Raigastvere j\xc3\xa4rv, Kaiavere j\xc3\xa4rv.\n_START_SECTION_\nLipu kasutamise kord\n_START_PARAGRAPH_\nValla lippu kasutatakse Tabivere valla ajaloolistel ja kultuurilistel pidup\xc3\xa4evadel ning muudel t\xc3\xa4hts\xc3\xbcndmustel k\xc3\xb5rvuti Eesti riigilipuga ning samadel alustel, mis kehtivad riigilipu kohta. P\xc3\xa4evad, mil valla lipp heisatakse, m\xc3\xa4\xc3\xa4rab kindlaks vallavalitsus.'